Diari Oficial de la Generalitat Valenciana


Sumari del DOGV 5409, del 18-12-2006 (2006/13936)

Informació pública de la tramitació per gestió indirecta del programa d'actuació integrada del sector S-1 del municipi d'Orba.
------------------------------------------------------------------------------------------------------------------------------

### Dades del document

Número de DOGV
:   5409

Data del DOGV
:   18-12-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/13531


Organisme emissor
:   Calviga, SA

Tipus de document
:   Anunci

Informació pública de la tramitació per gestió indirecta del programa d'actuació integrada del sector S-1 del municipi d'Orba. [2006/M13844]  
L'Ajuntament d'Orba, en sessió ordinària de l'Ajuntament en Ple celebrada el dia 15 de setembre de 2006, va aprovar ratificar l'acord adoptat en sessió extraordinària d'Ajuntament en Ple, de data 22 de desembre de 2005, pel qual s'acordava d'ofici la tramitació per gestió indirecta del programa d'actuació integrada del sector S-1 del municipi d'Orba, i aprovar les bases particulars reguladores del concurs en la mateixa sessió; s'ha remés l'anunci d'este al Diario Oficial de la Unión Europea el dia 19 de setembre de 2005, i s'ha publicat el dia 22.  
Calviga, SA, amb CIF V41568685, i domicili als efectes oportuns a l'avinguda d'Alfons X el Savi, 24, d'Alacant, interessada a participar en l'expressat concurs i en compliment del que disposa l'article 134 de la Llei 16/2005, de 30 de desembre, Urbanística Valenciana, sotmet a informació pública l'alternativa tècnica de la seua proposició, integrada per memòria del programa, pla parcial modificatiu, document de justificació de la integració territorial, estudi d'integració paisatgística i projecte d'urbanització.  
Els documents esmentats han quedat protocol·litzats per mitjà d'acta notarial en la notaria de Salvador Alborch de la Fuente, sítia a Orba, carrer del Pintor Ruano Llopis, 12 . 1r, i una còpia d'estos s'ha presentat en l'Ajuntament d'Orba.  
D'acord amb el que estableix l'article 134 del mateix text legal, així com el que disposen els articles 293 i 562 del Reglament d'Ordenació i Gestió Territorial i Urbanística, se sotmet a informació pública la dita alternativa tècnica pel termini d'un mes a comptar del dia 18 de desembre de 2006; es fa constar que qualsevol persona podrà consultar la documentació en l'Ajuntament en horari d'oficina, i en la notaria esmentada de dilluns a divendres, des de les 11.00 fins a les 13.00 hores, i si escau, es podran formular al·legacions en relació amb esta que es presentaran tant en la notaria com en l'Ajuntament d'Orba. Així mateix durant el període d'informació pública, la mercantil esmentada posa a disposició dels interessats un membre de l'equip redactor dels documents per a l'aclariment de dubtes, conceptes i altres qüestions relacionades amb estos; per a entrevistar-se amb ell bastarà amb cridar al telèfon de la mercantil indicada 96 523 02 23.  
El termini previst per a l'adjudicació del programa per l'Ajuntament és de dos mesos, a comptar de l'obertura de les proposicions juridicoeconòmiques; s'aprovarà provisionalment el programa en el mateix acord d'adjudicació i se'l traslladarà a la conselleria competent en urbanisme per a la seua aprovació definitiva, i s'establirà segons els articles 316 i 319.2 del Reglament d'Ordenació i Gestió Territorial i Urbanística, per al cas d'absència de resolució expressa per l'Ajuntament, la declaració de desert del concurs.  
Sense perjudici de l'anterior i als efectes del compliment de la competitivitat i lliure concurrència a què es referix l'article 168.1.a) de la Llei Urbanística València, en el mateix termini, les companyies subministradores privades de servicis, la previsió dels quals es conté en el projecte d'urbanització exposat al públic, podran formular, sobre les seues necessitats d'infraestructures, propostes de conveni en què s'indiquen les condicions de posada a disposició de les instal·lacions i canalitzacions, de garantia de qualitat i de contraprestació, tot això d'acord amb les disposicions vigents.  
Alacant, 22 de novembre de 2006.. Calviga, SA: Francisco Javier Sogorb Guerra.